Diari Oficial de la Generalitat Valenciana


Sumari del DOGV 3732, del 17-04-2000 (2000/2592)

RESOLUCIÓ de 25 de febrer de 2000, de la Direcció General de Treball i Seguretat Laboral, per la qual es disposa el registre i la publicació de l'acta de la revisió salarial d'índex de preus al consum 1999 del Conveni Col·lectiu d'estacions de serveis de la Comunitat Valenciana (codi 8000185).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3732

Data del DOGV
:   17-04-2000

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2000/2592


Data del document
:   25-02-2000

Organisme emissor
:   Conselleria d'Ocupació

Tipus de document
:   Resolució

Descriptors 

:   * conveni col·lectiu
    * gasolina

RESOLUCIÓ de 25 de febrer de 2000, de la Direcció General de Treball i Seguretat Laboral, per la qual es disposa el registre i la publicació de l'acta de la revisió salarial d'índex de preus al consum 1999 del Conveni Col·lectiu d'estacions de serveis de la Comunitat Valenciana (codi 8000185). [2000/A2592]
  
Vista l'acta de la revisió salarial de l'índex de preus al consum (IPC) 1999 del Conveni Col·lectiu d'Estacions de Servei de la Comunitat Valenciana, presentada davant d'aquesta Direcció General de Treball i Seguretat Laboral el dia 15 de febrer de 2000, subscrita el dia 4 de febrer de 2000, entre la Federació Mediterrània d'Estacions de Servei i les persones representants de les federacions d'Energia d'Unió General de Treballadors del País Valencià (UGT-PV) i Comissions Obreres del País Valencià (CCOO-PV), de conformitat amb el que disposa l'article 90, apartats 2 i 3, del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1.040/1981, de 22 de maig, de Registre i Depòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4.105/1982, de 29 de desembre, resol:
  
Primer
  
Ordenar que s'inscriga en el Registre de Convenis Col·lectius de Treball d'aquesta direcció general, amb la notificació a la Comissió Negociadora, i el depòsit del text original de l'acta.
  
Segon
  
Disposar que es publique en el Diari Oficial de la Generalitat Valenciana.
  
València, 25 de febrer de 2000.- El director general de Treball i Seguretat Laboral: Román Ceballos Sancho.
  
Assistents
  
Per CCOO:
  
- Juan Manuel Viega Correa
  
- Alfredo Peinado Serrano
  
- Vicente Tormo Moreno
  
- Enrique Reverte Mompó
  
Por FIA-UGT:
  
José Talamantes Salom
  
Sr. Francisco Marcos Vegas
  
Sr. Ramón Francisco Morales
  
Por Federación EESS:
  
- Juan José Sánchez Segarra
  
- Miguel Facal Robles
  
- Vicente Moscardó Pellicer
  
- José Navarro Bueno
  
Acta
  
A la ciutat de València, el dia 4 de febrer de 2000, sent les 13.00 hores, es reuneixen les persones indicades al marge, i en la representació que cadascuna exerceix, a l'efecte de complir allò establit en l'article 25 del conveni col·lectiu d'estacions de servei de la Comunitat Valenciana.
  
Així doncs, els presents, una vegada conegut l'índex de preus al consum de l'any 1999, i en compliment del mencionat article, revisen la taula salarial de l'any 1999.
  
Havent-se produït respecte a l'any 1999, i a la taula salarial publicada el 3 d'abril de 1999, una diferència respecte a l'índex de preus al consum de l'any 1999 de l'1,9%, es revisa la citada taula salarial en aplicació de l'esmentada diferència.
  
Així doncs, les parts, mostrant conformitat amb aquest acord, i a l'efecte de publicació en el Diari Oficial de la Generalitat Valenciana, signen aquesta acta, i la taula salarial que l'acompanya per a remetre-la a la Conselleria i publicar-la posteriorment.